Neuvoston asetus (ETY) N:o 1969/88, annettu 24 päivänä kesäkuuta 1988, järjestelystä keskipitkän ajan rahoitustuen myöntämiseksi jäsenvaltioiden maksutaseille



Virallinen lehti nro L 178 , 08/07/1988 s. 0001 - 0004

Suomenk. erityispainos Alue 10 Nide 1 s. 0040

Ruotsink. erityispainos Alue 10 Nide 1 s. 0040



NEUVOSTON ASETUS (ETY) N:o 1969/88, annettu 24 päivänä kesäkuuta 1988, järjestelystä keskipitkän ajan rahoitustuen myöntämiseksi jäsenvaltioiden maksutaseille EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 108 ja 235 artiklan, ottaa huomioon komission raha-asiain komitean kuulemisen jälkeen tekemän ehdotuksen (), ottaa huomioon Euroopan parlamentin lausunnon (), sekä katsoo, että perustamissopimuksen 108 artiklassa määrätään, että neuvosto antaa komission suosituksesta keskinäistä apua, jos jäsenvaltiolla on maksutasettaan koskevia vaikeuksia tai tällaiset vaikeudet uhkaavat sitä; Euroopan valuuttajärjestelmästä ja siihen liittyvistä kysymyksistä 5 päivänä joulukuuta 1978 annetussa Eurooppa-neuvoston päätöslauselmassa vahvistettiin yhteisön keskipitkän ajan rahoitustuen myöntämistä koskevan järjestelyn tarve, jäsenvaltiolle tarkoitettu laina olisi voitava toteuttaa tarpeeksi aikaisin sellaisten kyseisen valtion toteuttamien taloudellisten toimenpiteiden edistämiseksi hyvissä ajoin vakaiden vaihtokurssien vallitessa, jotka todennäköisesti ehkäisevät äkillisen maksutasekriisin syntymisen ja tukevat lähenemispyrkimyksiä, jokaisen jäsenvaltiolle annettavan lainan on oltava sidoksissa siihen, että tämä valtio toteuttaa talouspoliittisia toimenpiteitä, joiden tarkoituksena on saattaa ennalleen tai varmistaa vakaa maksutasetilanne ja jotka on mukautettu tilanteen vakavuuteen ja sen kehitykseen, on tärkeää säätää ennalta asianmukaisista menettelyistä ja välineistä, jotta yhteisö ja jäsenvaltiot voivat varmistaa tarvittaessa keskipitkän ajan rahoitustuen nopean täytäntöönpanon, kun olosuhteet edellyttävät välitöntä toimintaa, yhteisöllä on oltava myönnetyn tuen rahoittamiseksi valta käyttää luottokelpoisuuttaan lainatakseen itse varoja ja asettaakseen ne lainan muodossa kyseisten jäsenvaltioiden käyttöön; tällaiset toimet ovat tarpeen yhteisön tavoitteiden saavuttamiseksi, sellaisina kuin nämä tavoitteet on määritelty perustamissopimuksessa, erityisesti taloudellisen toiminnan sopusointuisen kehityksen osalta koko yhteisössä; perustamissopimuksessa ei ole määräyksiä tähän tarvittavista erityisistä toimivaltuuksista, minkä vuoksi sovelletaan 235 artiklaa, neuvosto on päätöksellään 71/143/ETY (), sellaisena kuin se on viimeksi muutettuna päätöksellä 86/656/ETY (), ottanut käyttöön järjestelyn keskipitkän ajan rahoitustuen myöntämiseksi, joka oli alustavasti voimassa neljän vuoden ajan 1 päivästä tammikuuta 1972 alkaen: järjestelyä on tämän jälkeen uudistettu ja voimassaoloa pidennetty viimeksi päätöksellä 86/656/ETY kahdella vuodella 31 päivään joulukuuta 1988 asti; jäsenvaltiot voivat myöntää tässä järjestelyssä keskipitkän ajan luottoja tietyin rajoituksin yhdelle tai useammalle jäsenvaltiolle, jolla on maksutasetta koskevia vaikeuksia, neuvosto on asetuksella (ETY) N:o 682/81 (), sellaisena kuin se on muutettuna asetuksella (ETY) N:o 1131/85 (), mukauttanut yhteisön jäsenvaltioiden maksutaseen tukemiseen tarkoitettujen lainojen järjestelyä; yhteisö voi tässä järjestelyssä antaa tarpeen mukaan ja maksamattomien lainojen enimmäismäärien mukaisesti sopia varojen keräämisestä lainatakseen ne edelleen yhdelle tai useammalle jäsenvaltiolle, jolla on maksutasetta koskevia vaikeuksia, yhteisön lainajärjestely on osoittautunut tehokkaaksi; sen perusrakenne ja täytäntöönpanoa koskevat yksityiskohtaiset säännöt ovat edelleen yhteisön tavoitteiden mukaiset; ottaen huomioon yhteisön velkaantumiskapasiteetin ja -edellytykset rahoituslaitoksilta tai pääomamarkkinoilta lainattaessa tämä järjestely voi muodostaa perustamissopimuksen 108 artiklassa määrätyn keskinäisen avun pääasiallisen muodon; tähän järjestelyyn liittyvät maksamattomien lainojen enimmäismäärät on mukautettava asianmukaisesti, on kuitenkin suotavaa, että keskipitkän ajan rahoitustuen järjestelyn osana toteutetut jäsenvaltioiden rahoitusvelvoitteet pysyvät voimassa Euroopan valuuttajärjestelmän viimeiseen vaiheeseen siirtymiseen asti, jotta voidaan varmistaa järjestelmän yhtenäisyys ja vakaus, riippumatta kansainvälisillä pääomamarkkinoilla vallitsevista olosuhteista; on kuitenkin suotavaa yksinkertaistaa nykyään käytettäviä menettelyjä sellaisten tapausten osalta, joissa jäsenvaltion sallitaan olla antamatta tukea tai joissa jäsenvaltioille maksettavia saatavia peritään, ja on asianmukaista sulauttaa keskipitkän ajan rahoitustuki ja yhteisön lainajärjestely yhdeksi keskipitkän ajan rahoitustuen järjestelyksi, ON ANTANUT TÄMÄN ASETUKSEN: 1 artikla 1. Perustetaan yhteisön järjestely keskipitkän ajan rahoitustuen myöntämiseksi, joka mahdollistaa lainojen myöntämisen yhdelle tai useammalle jäsenvaltiolle, jolla on juoksevien maksujen tasetta tai pääomanliikkeiden maksutasetta koskevia vaikeuksia tai jota tällaiset huomattavat vaikeudet uhkaavat. Sellaisten maksamattomien lainojen enimmäismäärä, jotka voidaan myöntää jäsenvaltioille tässä järjestelyssä, on rajoitettu 16 miljardin ecun pääomaan. 2. Komissio voi tätä varten Euroopan talousyhteisön nimissä sopia neuvoston 3 artiklan nojalla tekemän päätöksen soveltamiseksi ja raha-asiain komiteaa kuultuaan pääomamarkkinoilta tai rahoituslaitoksilta otettavista lainoista. Tällä tavalla jäsenvaltioille myönnettävien maksamattomien lainojen enimmäismäärä on rajoitettu 14 miljardin ecun pääomaan. 3. Jos lainan ottamista pääomamarkkinoilta tai rahoituslaitoksilta ei voida toteuttaa tyydyttävin edellytyksin tai jos lainausta koskevien maksamattomien lainojen enimmäismäärän jälkeen saatavilla oleva summa on riittämätön, jäsenvaltiot varmistavat kokonaan tai osittain yhteisön lainojen rahoituksen aina liitteessä merkittyihin maksamattomia lainoja koskeviin enimmäismääriin asti. 2 artikla Kun jäsenvaltio aikoo käyttää sellaisia yhteisön ulkopuolisia rahoituslähteitä, joita koskevat talouspoliittiset edellytykset, se kuulee komissiota ja muita jäsenvaltioita ennalta muun muassa yhteisön keskipitkän ajan rahoitustuen tarjoamien mahdollisuuksien tutkimiseksi. Tämä kuuleminen tapahtuu raha-asiain komiteassa. 3 artikla 1. Neuvosto voi panna järjestelyn keskipitkän ajan rahoitustuen myöntämiseksi täytäntöön seuraavista aloitteista: P komission aloitteesta, joka toimii perustamissopimuksen 108 artiklan mukaan yksimielisesti yhteisön rahoitusta haluavan jäsenvaltion kanssa, P sellaisen jäsenvaltion aloitteesta, jolla on juoksevien maksujen tasetta ja pääomaliikkeiden maksutasetta koskevia vaikeuksia tai jota tällaiset vaikeudet uhkaavat. 2. Neuvosto päättää periaatteessa saman kokouksen aikana tutkittuaan sellaisen jäsenvaltion tilannetta, joka haluaa saada keskipitkän ajan rahoitustukea, ja valtion rahoitushakemuksen yhteydessä esittämiä parannus- tai jatkotoimiohjelmia: P lainan tai asianmukaisen rahoituksen myöntämisestä, sen määrästä ja keskimääräisestä kestosta, P keskipitkän ajan rahoitustukeen liittyvistä talouspoliittisista edellytyksistä vakaan maksutasetilanteen ennalleen saattamiseksi tai varmistamiseksi, P sellaisen lainan tai rahoituksen kuoletusta koskevista yksityiskohtaisista säännöistä, jonka maksu suoritetaan tai jotka myönnetään peräkkäisinä erinä ja jokaisen erän vapauttaminen riippuu ohjelman täytäntöönpanosta saatujen tulosten varmistamisesta suhteessa vahvistettuihin tavoitteisiin. 3. Neuvosto päättää mahdollisesta, jäsenvaltioihin turvautuvasta kokonaisesta tai osittaisesta keskipitkän ajan rahoitustuen rahoituksesta. Tällaisessa tapauksessa neuvosto päättää 2 kohdassa tarkoitettujen päätöksien lisäksi näiden valtioiden antaman tuen määrästä sekä niiden tätä varten myöntämien luottojen rahoitusehdoista. Neuvosto voi vapauttaa tuen antamisesta yhden tai useamman sellaisen jäsenvaltion, jolla on tai jonka osalta voidaan ennakoida maksutasetta koskevat vaikeuksia. 4 artikla Kun rahoitustuen aikana otetaan käyttöön tai palautetaan perustamissopimuksen 109 artiklan mukaisia pääomanliikkeiden rajoituksia, rahoitustuen edellytyksiä ja sitä koskevia yksityiskohtaisia sääntöjä tarkastellaan uudelleen perustamissopimuksen 108 artiklan mukaisesti. 5 artikla Komissio toteuttaa tarvittavat toimenpiteet sen varmistamiseksi säännöllisin väliajoin yhteistyössä raha-asiain komitean kanssa, että yhteisön lainaa saavan jäsenvaltion talouspolitiikka on parannus- tai jatkotoimiohjelman ja muiden neuvoston mahdollisesti 3 artiklan mukaisesti asettamien edellytysten mukainen. Jäsenvaltio asettaa tätä varten kaikki tarvittavat tiedot komission saataville. Komissio päättää tällaisen varmistuksen perusteella kuultuaan raha-asiain komiteaa seuraavien erien maksamisesta. Neuvosto päättää alunperin talouspolitiikalle asetettujen edellytysten mahdollisista muutoksista. 6 artikla 1. Keskipitkän ajan rahoitustuen piirissä myönnettyjä lainoja voidaan käyttää jäsenvaltioiden keskuspankkien myöntämän lyhyen ajan rahoitustuen vakauttamiseen. 2. Tukea saavan jäsenvaltion pyynnöstä 1 kohdassa tarkoitettujen lainojen osalta voidaan mahdollistaa aikainen kuoletus. 7 artikla 1. Edellä 1 artiklassa tarkoitettuihin lainoihin tai lainaustoimiin liittyvät toiminnot toteutetaan samana arvopäivänä ja ne eivät saa merkitä yhteisölle erääntymisaikojen muuttumisriskiä tai vaihto- taikka korkotasoriskiä tai muuta kaupallista riskiä. Jos lainatoimet ilmaistaan, maksetaan tai kuoletetaan jonkin jäsenvaltion valuuttana, ne voidaan toteuttaa ainoastaan kyseisen jäsenvaltion toimivaltaisten viranomaisten kuulemisen jälkeen. Jos jäsenvaltio saa lainaa, joka sisältää aikaista kuoletusta koskevan lausekkeen, ja se päättää käyttää tätä mahdollisuutta, komissio toteuttaa tarvittavat toimenpiteet. 2. Komissio voi velallisen jäsenvaltion pyynnöstä ja jos olosuhteet mahdollistavat lainauskoron parantamisen jälleenrahoittaa koko alkuperäisen lainan tai osan siitä taikka järjestää rahoitusehdot uudelleen. Jälleenrahoitus- tai uudelleenjärjestelytoiminnot on toteutettava 1 kohdassa säädettyjen edellytysten mukaisesti ja ne eivät saa pidentää kyseisten lainojen keskimääräistä kestoa tai suurentaa senhetkisenä vaihtokurssina ilmaistua, jälleenrahoituksen tai uudelleenjärjestelyn ajankohtana jäljellä olevan pääoman määrää. 3. Tukea saava jäsenvaltio huolehtii kunkin toiminnon päättämisestä ja toteuttamisesta komissiolle aiheutuvista kuluista. 4. Raha-asiain komitealle on ilmoitettava 1 kohdan kolmannessa alakohdassa ja 2 kohdan ensimmäisessä alakohdassa tarkoitettujen toimien kehityksistä. 8 artikla 1. Edellä 1 artiklassa tarkoitetun järjestelyn mukainen velkojajäsenvaltio, jolla on maksutasetta koskevia vaikeuksia ja/tai jonka valuuttavaranto vähenee äkillisesti voi pyytää saataviaan maksettavaksi. Komissio päättää maksamisesta olosuhteet huomioon ottaen, erityisesti seuraavien menettelyjen tai niiden aiheellisen yhdistelmän mukaisesti: P jälleenrahoittamalla yhteisön rahoituslaitoksilta tai pääomamarkkinoilta saaduin lainoin 7 artiklassa säädettyjen edellytysten mukaisesti, P siirtämällä saatavan muille velkojajäsenvaltioille, P kuolettamalla aikaisin kokonaan tai osittain velallis(t)en jäsenvaltio(ide)n osuuden. 2. Kun jälleenrahoitus on toteutettu 1 kohdan mukaisesti, velallinen jäsenvaltio hyväksyy sen, että se valuutta, jossa sen velka oli alun perin merkitty, korvataan jälleenrahoituksessa käytetyllä valuutalla. Velallinen jäsenvaltio kantaa mahdolliset lisäkustannukset, jotka aiheutuvat koron muutoksesta sekä yhteisölle tämän toimen päättämisestä ja toteuttamisesta aiheutuneista kustannuksista. 3. Velkojajäsenvaltio voi sopia yhden tai useamman muun jäsenvaltion kanssa velan siirrosta kokonaan tai osittain. Asianomaiset jäsenvaltiot ilmoittavat siirrosta komissiolle ja raha-asiain komitealle. 4. Sellaisen lainan velkojajäsenvaltio, joka sisältää aikaista kuoletusta koskevan lausekkeen, toteuttaa tarvittavat toimenpiteet, kun velallinen jäsenvaltio päättää käyttää tätä mahdollisuutta. Asianomaiset jäsenvaltiot ilmoittavat siirrosta komissiolle ja raha-asiain komitealle. 9 artikla Edellä 1 artiklassa tarkoitettujen enimmäismäärien soveltamiseksi lainatoimet merkitään sen päivän vaihtokurssina, jona ne toteutetaan. Kuoletustoiminnot merkitään sen päivän vaihtokurssina, jona vastaava laina on otettu. 10 artikla Edellä 3, 5 ja 8 artiklassa tarkoitetut neuvoston päätökset tehdään määräenemmistöllä komission ehdotuksesta, jonka komissio tekee kuultuaan raha-asiain komiteaa. 11 artikla Euroopan raha-asiain yhteistyörahasto toteuttaa tarvittavat toimenpiteet lainojen hoidon varmistamiseksi. Rahoitusta myönnetään ainoastaan 1 artiklassa tarkoitettuihin tarkoituksiin. 12 artikla Neuvosto tarkastelee 31 päivään joulukuuta 1992 mennessä komission kertomuksen ja raha-asiain komitean lausunnon perusteella sekä kuultuaan Euroopan parlamenttia, täyttääkö järjestely edelleen periaatteeltaan, menettelyiltään ja enimmäismääriltään ne tarpeet, jotka johtivat sen luomiseen. 13 artikla 1. Kumotaan asetus (ETY) N:o 682/81 ja päätös 71/143/ETY. 2. Asetuksen (ETY) N:o 682/81 mukaisesti ennen tämän asetuksen voimaantuloa toteutetut, maksamattomat yhteisön lainatoimet lasketaan 1 artiklan 2 kohdassa tarkoitettuun enimmäismäärään vielä maksamattomien summien osalta niiden alkuperäisen ecumääräisen vasta-arvon mukaan. 3. Viittauksien säädöksiin, jotka on kumottu 1 kohdalla, on katsottava viittaavan tähän asetukseen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 24 päivänä kesäkuuta 1988. Neuvoston puolesta Puheenjohtaja M. BANGEMANN () EYVL N:o C 26, 1.2.1988, s. 13 () Lausunto on annettu 17 päivänä kesäkuuta 1988. () EYVL N:o L 73, 27.3.1971, s. 15 () EYVL N:o L 382, 31.12.1986, s. 28 () EYVL N:o L 73, 19.3.1981, s. 1 () EYVL N:o L 118, 1.5.1985, s. 59 LIITE >TAULUKON PAIKKA>